|  |
| --- |
|  |

Gregorčičeva 20–25, Sl-1001 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Številka: 00104-212/2020/5

Datum: 16. 7. 2020

**Odgovor na poslansko vprašanje Dušana Šiška v zvezi s prometom v trgovini v času COVID-19**

Predsednik Državnega zbora Republike Slovenije, Igor Zorčič, je dne … Vladi Republike Slovenije (v nadaljnjem besedilu: Vlada RS) posredoval poslansko vprašanje Dušana Šiška (v nadaljnjem besedilu: poslanec) v zvezi s prometom v trgovini v času COVID-19.

V poslanskem vprašanju poslanec na Vlado RS naslavlja naslednja vprašanja:

1. Kolikšen je bil promet v živilskih trgovinah v mesecu marcu, aprilu in maju 2020 glede na enako obdobje v letu 2019?
2. Koliko je znašal promet v neživilskih trgovinah v mesecu marcu, aprilu in maju 2020 glede na enako obdobje v letu 2019?
3. Kolikšen padec je procentualno zaznati?
4. Katera od največjih trgovinskih verig v Sloveniji (Mercator, Spar Slovenija in Engrotuš) je imela najnižji oziroma najvišji promet v času COVID-19?
5. Ali ima Vlada RS v načrtu in pripravi še kakšne ukrepe za pomoč trgovskemu sektorju?

Vlada RS na poslansko vprašanje odgovarja:

Trgovina je nedvomno pomemben člen gospodarstva, saj ustvari skoraj 35 % prihodkov prodaje gospodarstva in zaposluje nekaj manj kot 18 % zaposlenih v gospodarstvu RS, kar uvršča trgovinsko dejavnost med največje delodajalce v nacionalnem gospodarstvu. Delež bruto dodane vrednosti trgovine v skupni bruto dodani vrednosti je v Sloveniji nekoliko višji kot v EU 28.

Epidemija COVID-19 je neposredno in posredno močno vplivala na sektor trgovine.

Marčevski indeksi realnega prihodka v trgovini z neživili (brez motornih goriv) glede na isti mesec leta 2019 kažejo upad za 20 %, v aprilu pa že kar za 26,2 %. V specializiranih prodajalnah s tekstilom in obutvijo pa že v marcu 2020 za kar 61,5 %. Ob tem poudarjamo, da je bil v določenih segmentih ta upad še veliko večji, v trgovini z motornimi vozili v aprilu 2020 kar za 58,9 %. Dodajamo, da je prihodek po SURS v celotni dejavnosti trgovine v aprilu 2020 na ravni leta 2006. V maju je bil glede na isti mesec leta 2019 prihodek od prodaje neživil višji za 0,7 %.

Marčevski indeksi realnega prihodka v trgovini z živili glede na isti mesec leta 2019 kažejo porast za 5,3 % (povečani nakupi in ustvarjanje zalog zaradi razglasitve epidemije v Sloveniji), vendar že aprilski indeksi realnega prihodka v trgovini z živili glede na isti mesec leta 2019 kažejo upad za 2,4 %, potrošnja v živilskih prodajalnah se je močno umirila. V maju je bil glede na isti mesec leta 2019 prihodek od prodaje živil nižji za 2,1 %.

**INDEKSI NOMINALNEGA IN REALNEGA PRIHODKA V TRGOVINI NA DROBNO IN V TRGOVINI Z MOTORNIMI VOZILI TER OD POPRAVIL LE-TEH, ZAČASNI PODATKI**

|  |  |  |  |  |  |  |
| --- | --- | --- | --- | --- | --- | --- |
|  | Nominalni indeksi | | Realni indeksi | | | |
|  | Mar 20 / Feb 20 | Mar 20 / Mar 19 | Mar 20 / Feb 20 1) | Mar 20 / Mar 19 1) | Mar 20 / Feb 20 1) 3) | Mar 20 / Mar 19 1) 2) |
| G Trgovina | 98,5 | 86,4 | 98,6 | 87,0 | 88,1 | 85,5 |
| 45 Trgovina z motornimi vozili in popravila motornih vozil | 71,8 | 60,3 | 71,4 | 61,1 | 60,5 | 58,7 |
| 45.1+45.3+45.4 Motorna vozila, motorna kolesa, rezervni deli, oprema | 71,1 | 59,8 | 70,8 | 60,8 | 60,2 | 58,3 |
| 45.2 Vzdrževanje in popravila motornih vozil | 78,0 | 64,0 | 77,8 | 64,6 | 65,2 | 62,7 |
| 46 Posredništvo in trgovina na debelo, razen z motornimi vozili | 110,4 | 95,4 | 112,4 | 98,2 | 99,6 | 95,6 |
| 47 Trgovina na drobno, razen z motornimi vozili | 95,4 | 87,4 | 94,8 | 86,7 | 88,0 | 86,2 |
| 47 brez 47.3 Trgovina na drobno, brez motornih goriv | 102,3 | 93,9 | 100,8 | 91,8 | 87,7 | 91,7 |
| 47.3 Motorna goriva v specializiranih prodajalnah | 81,2 | 74,1 | 82,5 | 75,9 | 79,5 | 74,4 |
| 47.11+47.2 Trgovina z živili, pijačami in tobačnimi izdelki | 117,3 | 108,2 | 116,7 | 104,6 | 101,6 | 105,3 |
| 47.11 Nespecializirane prodajalne, pretežno z živili | 117,8 | 108,7 | 117,3 | 105,2 | 102,3 | 105,9 |
| 47.2 Živila, pijače, tobačni izdelki v specializiranih prodajalnah | 95,3 | 89,9 | 94,9 | 86,3 | 83,3 | 86,8 |
| 47.19+47.4+47.5+47.6+47.7+47.8+47.9 Trgovina z neživili, brez motornih goriv | 89,0 | 81,3 | 87,5 | 80,9 | 73,9 | 80,0 |
| 47.19 Nespecializirane prodajalne, pretežno z neživili | 92,3 | 74,5 | 91,2 | 73,5 | 72,7 | 73,6 |
| 47.73+47.74+47.75 Farmacevtski, medicinski, kozmetični in toaletni izdelki v specializiranih prodajalnah | 98,6 | 102,5 | 98,7 | 102,4 | 96,0 | 100,7 |
| 47.51+47.71+47.72 Tekstil, oblačila, obutev in usnjeni izdelki v specializiranih prodajalnah | 45,2 | 38,8 | 42,0 | 38,5 | 36,5 | 38,5 |
| 47.43+47.52+47.54+47.59+47.63 Pohištvo, gospodinjske naprave, gradbeni material, avdio in video zapisi v specializiranih prodajalnah | 84,4 | 71,2 | 83,4 | 70,1 | 67,5 | 69,0 |
| 47.41+47.42+47.53+47.61+47.62+47.64+47.65+47.76+47.77+47.78 Računalniške, telekomunikacijske naprave, knjige, športna oprema, igrače ipd. v specializiranih prodajalnah | 100,9 | 91,0 | 100,1 | 90,4 | 93,4 | 90,3 |
| 47.91 Trgovina na drobno po pošti ali po internetu | 108,2 | 116,6 | 105,9 | 117,2 | 98,0 | 116,0 |
| 47.52+47.59 Trgovina s pohištvom, gradbenim materialom v specializiranih prodajalnah | 89,0 | 74,0 | 88,7 | 72,4 | 67,3 | 70,5 |
| 47.43+47.54+47.63 Trgovina z gospodinjskimi napravami, avdio in video zapisi v specializiranih prodajalnah | 70,2 | 62,2 | 69,7 | 63,6 | 63,8 | 64,2 |
| 47+45 Skupaj trgovina na drobno, trgovina z motornimi vozili in popravila le-teh | 87,7 | 78,0 | 86,5 | 77,2 | 77,5 | 76,0 |

*1) V podatkih je izločen vpliv spremembe cen.*

*2) V podatkih je izločen vpliv koledarja.*

*3) V podatkih je izločen vpliv sezone in koledarja.*

*4) Z letom 2016 je SURS pričel z objavo podatkov za trgovino na drobno v specializiranih prodajalnah z motornimi gorivi 30 dni po koncu opazovanega meseca.*

*Podatki za zadnjih 10 mesecev so začasni.*

*Vir: Statistični urad Republike Slovenije, maj 2020.*

**INDEKSI NOMINALNEGA IN REALNEGA PRIHODKA V TRGOVINI NA DROBNO IN V TRGOVINI Z MOTORNIMI VOZILI TER OD POPRAVIL LE-TEH, NOVI ZAČASNI PODATKI**

|  |  |  |  |  |  |  |
| --- | --- | --- | --- | --- | --- | --- |
|  | Nominalni indeksi | | Realni indeksi | | | |
|  | Apr 20 / Mar 20 | Apr 20 / Apr 19 | Apr 20 / Mar 20 1) | Apr 20 / Apr 19 1) | Apr 20 / Mar 20 1) 3) | Apr 20 / Apr 19 1) 2) |
| 45 Trgovina z motornimi vozili in popravila motornih vozil | 62,6 | 39,2 | 63,3 | 39,9 | 67,4 | 41,1 |
| 47 Trgovina na drobno, razen z motornimi vozili | 88,5 | 74,8 | 92,2 | 77,8 | 91,2 | 77,4 |
| 47 brez 47.3 Trgovina na drobno, brez motornih goriv | 93,3 | 85,5 | 94,1 | 84,7 | 92,2 | 84,5 |
| 47.3 Motorna goriva v specializiranih prodajalnah | 75,8 | 53,3 | 87,4 | 63,8 | 90,5 | 64,4 |
| 47.11+47.2 Trgovina z živili, pijačami in tobačnimi izdelki | 96,2 | 100,9 | 96,5 | 98,1 | 94,5 | 97,6 |
| 47.19+47.4+47.5+47.6+47.7+47.8+47.9 Trgovina z neživili, brez motornih goriv | 89,9 | 71,7 | 91,5 | 73,1 | 96,9 | 73,8 |

*1) V podatkih je izločen vpliv spremembe cen.*

*2) V podatkih je izločen vpliv koledarja.*

*3) V podatkih je izločen vpliv sezone in koledarja.*

*4) Z letom 2016 je SURS pričel z objavo podatkov za trgovino na drobno v specializiranih prodajalnah z motornimi gorivi 30 dni po koncu opazovanega meseca.*

*Podatki za zadnjih 10 mesecev so začasni.*

*Vir: Statistični urad Republike Slovenije, maj 2020.*

S konkretnimi podatki o prihodkih posameznih podjetij Vlada RS ne razpolaga.

Na podlagi epidemiološke slike in ocene NIJZ bo Vlada RS preučila možnost sprostitve ukrepov po Odloku o omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 67/20 in 78/20), ki med drugim določa zaprtje vseh prodajaln ob nedeljah in dela prostih dneh iz 1. in 2. člena Zakona o praznikih in dela prostih dnevih (Uradni list RS, št. 112/05 – uradno prečiščeno besedilo, 52/10, 40/12 – ZUJF, 19/15 in 83/16).

Vlada RS je na seji dne 25. 5. 2020 sprejela sklep, da predlog Zakona o spremembah in dopolnitvah Zakona o trgovini, ki ga je skupina poslank in poslancev s prvopodpisanim Luko Mescem predložila v obravnavo Državnem zboru 12. maja 2020 ni primeren za nadaljnjo obravnavo. S predlogom zakona se predlaga zaprtje prodajaln ob nedeljah in z zakonom določenih dela prostih dneh, razen nekaterih izjem. Vlada RS je tak sklep sprejela predvsem zaradi negativnih posledic predlaganega zaprtja za gospodarske subjekte na področju trgovinske in drugih z njo poveznih dejavnosti ter posledično njihove zaposlene.